open-index/open-wikipedia-markdown huggingface dataset:
Bertil von Alfthan

**Bertil Otto von Alfthan** (2. marraskuuta 1884 Helsinki – 11. toukokuuta 1963) oli suomalainen vapaaherra, tohtori-insinööri ja rationalisointiasiantuntija joka toimi yritysjohtajana ja toimittajana.

Von Alfthanin vanhemmat olivat tehtailija, vapaaherra Anton Reinhold Alfthan ja Bertha Frenckell. Hän pääsi ylioppilaaksi 1903 ja valmistui Dresdenistä insinööriksi 1910 ja tohtori-insinööriksi 1912. 

Von Alfthan oli Juantehdas Oy:n isännöitsijänä 1914–1916, pyörätehtaan johtajana Pietarissa 1916–1918 ja Agroksen ulkomaan osaston johtajana 1919–1920. Hän oli Hufvudstadsbladetin toimituksen jäsenenä 1922–1925, Puolan lähetystössä sanomalehtiselostajana ja PAT-tietotoimiston asiamiehenä 1922–1925 sekä Chicago Tribunen kirjeenvaihtajana vuodesta 1923 alkaen. Von Alfthan muodosti komitean, jonka aloitteesta Yleisradio perustettiin 1926. Hän toimi sitten isänsä Leningradiin perustaman paperinjalostustehdas Ägan toimitusjohtajana 1926–1929, tuotanto- ja teknillisenä johtajana elokuva-alalla 1930–1933 sekä sanomalehtien uutiskeskuksen ja aikakauslehti Viikon toimituksen jäsenenä vuodesta 1932. Von Alfthan kirjoitti taloudellisista ja rationalisoimiskysymyksistä kotimaisiin ja ulkomaisiin julkaisuihin.

Von Althan kuului professori J. J. Sederholmin ja Jalmari Kekkosen ohella niihin henkilöihin jotka olivat tuomassa taylorismia Suomeen sotien välisenä aikana. Hänen tulkintansa mukaan yhdysvaltalaisen rationalisoinnin keskeisiä piirteitä olivat suhteellisen korkeat palkat, henkisen työn suurempi osuus verrattuna manuaaliseen työhön, hyvin onnistuneen työn palkitseminen, tieteellisten kokeiden käyttö tuotannon tehostamiseen ja suuren mittakaavan tuotantoon pyrkiminen. Hän korosti teknillisen ja kaupallisen koulutuksen merkitystä tuotannon tehostamisessa ja siinä että sen tarjosi työväenluokalle väylän sosiaaliseen nousuun. 1930-luvulla von Alfthan otti kuitenkin Saksan esikuvaksi Yhdysvaltain asemesta ja hän liittyi toisen maailmansodan aikana mukaan eri kansallissosialististen ryhmien toimintaan.

Bertil von Alfthan oli naimisissa vuodesta 1917 Lina Elisabeth Rudsingin kanssa. Heidän tyttärensä oli näyttelijä Dolly von Alfthan. 

## Teoksia
* *Die Bestimmung des wirtschaftlich günstigsten Durchmesser bei Wasser-Druckrohr-Leitungen*, väitöskirja. A. Dressel, Dresden 1912
* *Arbetets aktivism : en framställning av Finlands folkorganisations mål och strävanden*. Finlands folkorganisation, Helsingfors 1934
* *Johdatus työntutkimukseen* : omistetaan Suomen työntutkimuksen uranuurtajalle, vuorineuvos Carl-Gustaf Herlitzille. Otava 1943

## Lähteet
Ritsakauppias

**Ritsakauppias** (*Kådisbellan*) on Åke Sandgrenin ohjaama ruotsalainen draamakomedia vuodelta 1993. Ohjaaja laati elokuvan käsikirjoituksen yhdessä Roland Schüttin kanssa, jonka omaelämäkerralliseen romaaniin elokuva pohjautuu.

## Juoni
1920-luvun Tukholmassa nuori Roland elää perheessä, jossa isä kannattaa sosialismia, äiti on venäjänjuutalainen tupakkakauppias ja isoveli nyrkkeilee. Äiti myy puodissaan laitonta tavaraa – kondomeja, joista Roland väsää ritsoja ja ilmapalloja. Koulussa kaikki kiusaavat Rolandia, mukaan lukien sadistinen opettaja. Rolandin oma bisnes, polkupyörien korjaus, ei sekään oikein suju.

## Tuotanto
Elokuvan ulkokohtauksia on kuvattu Prahassa.

## Vastaanotto

*Ritsakauppias* palkittiin vuoden 1994 Guldbagge-gaalassa edellisvuoden parhaana elokuvana. Se tuotti lisäksi ehdokkuudet parhaan ohjauksen, käsikirjoituksen, naispääosan (Basia Frydman) ja kuvauksen (Göran Nilsson) sarjoissa.

*[[Helsingin Sanomat|Helsingin Sanomien]]* Mikael Fränti sanoi elokuvaa sen tv-esityksen alla erinomaiseksi ja ajankuvaltaan tarkaksi ruotsalaiselokuvaksi, jossa Stellan Skarsgård näyttelee ”ravisuttavan vahvasti” perheen haaveiluun taipuvaista, taiteellista isää.

## Lähteet
Lonerism

__NOTOC__
**Lonerism** on australialaisen psykedeelistä rock -musiikkia tuottavan yhtye Tame Impalan toinen studioalbumi, jonka julkaisi Modular Records 5. lokakuuta 2012. Albumilta julkaistiin kolme singleä, "Elephant", "Feels Like We Only Go Backwards" ja "Mind Mischief".

Yhtyeen laulaja ja multi-instrumentalisti Kevin Parker sävelsi, soitti ja sanoitti jokaisen albumin kappaleen itse Jay Watsonin kanssa, joka soitti koskettimia ja pianoa kappaleilla "Apocalypse Dreams" ja "Elephant". Albumi nauhoitettiin vuosien 2010-2012 Parkerin kotistudioilla Pariisissa, Ranskassa ja Perthissä, Australiassa. Albumin kappaleet käsittelevät muun muassa yksinäisyyttä ja eristäytymistä yhteiskunnasta.Parkerin mukaan albumin tyyli kuulostaa 70-luvun progepopilta ja he ottivat inspiraatiota Supertrampilta.

## Kappaleet
#
#
#
#
#
#
#
#
#
#
#
#

## Palaute
Albumi sai hyvin positiivista palautetta kriitikoilta ja sitä on myyty 210 tuhatta kappaletta Yhdysvalloissa. Albumi on myös saavuttanut platinastatuksen kotimaassaan, Australiassa. Albumi oli ehdolla parhaan vaihtoehtoalbumin Grammy-palkinnosta vuoden 2014 Grammy-palkintogaalassa.

* Metacritic: 88/10
* NME: 
* Pitchfork: 9.0/10
* The Guardian:  
* The Needle Drop: 8/10

## Lähteet
Lexus GX

**Lexus GX** on viisiovinen ylellinen katumaasturi, jota valmistaa Toyotan tytäryhtiö Lexus. Ensimmäinen GX julkistettiin vuonna 2002. 

Autoa valmistetaan Taharan tehtaalla, Taharassassa, Japanissa.

## Sukupolvet

Tiedosto:2008-2009 Lexus GX470 -- 01-13-2010.jpg|Ensimmäinen sukupolvi(2002–2009)
Tiedosto:Lexus GX460 -- 10-08-2010.jpg|Toinen sukupolvi(2010–2013)
Tiedosto:Lexus GX P4250851.jpg|Toisen sukupolven facelift(2014–)


## Aiheesta muualla
Oksakirjaajat

**Oksakirjaajat** (*Pityophthorus*) on kovakuoriaisten lahkoon kuuluva kaarnakuoriaissuku. Sukuun kuuluu useita satoja lajeja, mutta lajimäärä vaihtelee eri lähteissä.

## Sukuun kuuluvia lajeja
*Kuusenoksakirjaaja (*Pityophthorus micrographus*) 
*Pityophthorus pityographus 
*Männynoksakirjaaja (*Pityophthorus lichtensteinii*) 
*Pityophthorus pubescens 
*Idänoksakirjaaja (*Pityophthorus morosovi*) 
*Taimioksakirjaaja (*Pityophthorus glabratus*) 
*Ruotsinoksakirjaaja (*Pityophthorus tragardhi*) 
*Pityophthorus lapponicus 

## Lähteet

## Aiheesta muualla
* Laji.fi: Oksakirjaajat (''Pityophthorus'')
* iNaturalist: Oksakirjaajat (''Pityophthorus'')
* ITIS: Pityophthorus 
* UniProt: Taxonomy - ''Pityophthorus'' 
* Global Biodiversity Information Facility (GBIF): ''Pityophthorus'' 
* Iowa State University, Bug Guide: Genus Pityophthorus 
* Pherobase: Semiochemicals of Genus Pityophthorus
Tähtisampi

**Tähtisampi** (*Acipenser stellatus*) on äärimmäisen uhanalainen isokokoinen kalalaji. Sen selkä on tummanharmaa tai musta, kyljet vaaleammat ja vatsa valkoinen. 
Muihin sampilajeihin verrattuna tähtisammen vartalo on hoikka, ja kuono pitkä ja kapea.

Se elää sekä merivedessä, murtovedessä että makeassa vedessä.

Tähtisampea tavattiin alkujaan Kaspianmerellä, Mustallamerellä ja Egeanmerellä. Luonnonvaraiset kannat ovat lähellä sukupuuttoa.  Venäläisten Suomenlahteen istuttamia tähtisampia on käynyt pyydyksiin myös Suomen rannikoilla. Joukossa voi olla myös karkureita kalanviljelylaitoksilta.

## Lähteet

## Aiheesta muualla
*Laji.fi: Tähtisampi (''Acipenser stellatus'')
*ITIS: Acipenser stellatus
Haapakaarnurit

**Haapakaarnurit** (*Trypophloeus*) on kovakuoriaisten lahkoon kuuluva kaarnakuoriaissuku. Sukuun kuuluu yli 25 lajia, mutta lajimäärä vaihtelee eri lähteissä. Haapakaarnureita esiintyy ainakin lepissä (Alnus), pajuissa (Salix) ja poppeleissa (Populus).

## Sukuun kuuluvia lajeja
* Leppäkaarnuri (*Trypophloeus alni*) 
* Trypophloeus dejevi 
* Aitohaapakaarnuri (*Trypophloeus bispinulus*) 
* Trypophloeus granulatus 
* Pistehaapakaarnuri (*Trypophloeus binodulus*) 
* Vakohaapakaarnuri (*Trypophloeus discedens*) 

## Lähteet

## Aiheesta muualla
* Laji.fi: Haapakaarnurit (''Trypophloeus'')
* ITIS: Trypophloeus
Venäjänsampi

**Venäjänsampi** (*Acipenser gueldenstaedtii*) on isokokoinen äärimmäisen uhanalainen kalalaji. Sen selkä on vihertävänharmaa, kyljet vaaleammat ja vatsa valkoinen. Kyljessä on selvä väriraja. Kuono on tylpempi kuin muilla sampilajeilla.

Venäjänsampea tavattiin alkujaan Kaspianmerellä, Mustallamerellä ja Asovanmerellä. Se on levinnyt istutuksina ja kalanviljelylaitosten karkulaisina ympäri Eurooppaa. Kaspianmeren kanta lisääntyy Ural- ja Volgajoissa, ja Mustanmeren kanta Tonavan alajuoksulla ja mahdollisesti edelleen Rionijoessa. Asovanmerellä ei ole lisääntyvää populaatiota, vaan kantaa ylläpitävät kalojen siirrot. 

Venäläisten Suomenlahteen istuttamia venäjänsampia on käynyt pyydyksiin myös Suomen rannikoilla.

## Lähteet

## Aiheesta muualla
*Laji.fi: Venäjänsampi (''Acipenser gueldenstaedtii'')
*ITIS: Acipenser gueldenstaedtii
Seibu-rautatiet

**Seibu-rautatiet** () on japanilainen rautatieyhtiö, joka toimii Suur-Tokion alueella Tokion metropolissa ja Saitaman prefektuurissa. Se luetaan suurten yksityisten rautatieyhtiöiden (*ōte-shitetsu*) joukkoon. Seibun rautatielinjojen yhteispituus on 176,6 kilometriä, ja se kuljettaa päivittäin keskimäärin 1,78 miljoonaa matkustajaa (vuonna 2016). Rautatieliikenteen lisäksi yritys harjoittaa matkailu- ja kiinteistönvälitysliiketoimintaa. Se on osa Seibu Groupia, johon kuuluu myös muun muassa rakennus-, hotelli- ja muita liikenneyrityksiä.

Yhtiöllä on 3&nbsp;641 työntekijää (vuonna 2016). Sen pääkonttori sijaitsee Saitaman prefektuurin Tokorozawan kaupungissa.

## Historia
Seibu-rautateiden edeltäjä Musashino-rautatiet () perustettiin toukokuussa 1912. Se aloitti liikennöinnin Ikebukuron ja Hannōn välillä vuonna 1915. Nykyinen yritys syntyi ja otti nimensä aiemmalta Seibu-rautatieltä, kun Seibu- ja Musashino-rautatiet yhdistyivät toisen maailmansodan jälkeen vuonna 1946. Aiemman Seibun liikennöimä verkosto käsitti Shinjuku-, Kokubunji-, Seibuen-, Ahina- ja Tamagawa-linjat.

## Linjat
Seibu-rautateiden verkosto palvelee Tokion metropolin länsiosia eli Taman aluetta ja Saitaman prefektuuria. Pääteasemia Tokiossa ovat Ikebukuro ja Seibu-Shinjuku. Tamagawa-linja sijaitsee muusta verkostosta erillään. Seibu harjoittaa läpiajoliikennettä muiden rautatieyhtiöiden linjoille: lännessä Chichibu-rautateiden Chichibu-päälinjalle, idässä Tōkyō metron Yūrakuchō-linjalle ja Fukutoshin-linjalle sekä sen kautta edelleen Tōkyū-rautateiden Tōyoko-linjalle ja Jokohama-pikarautatien Minatomirai-linjalle Jokohamaan saakka.

## Lähteet

## Aiheesta muualla

*Yhtiön internetsivut
USS Agamenticus

**USS Agamenticus** oli Yhdysvaltain laivaston vuonna 1863 vesillelaskettu kaksipotkurinen ja kaksitorninen Miantonomoh-luokan monitori.

## Valmistus

Alus tilattiin Portsmouthin laivastontelakalta, missä köli laskettiin vuonna 1862. Alus laskettiin vesille 19. maaliskuuta 1863, mutta Yhdysvaltain sisällissodassa saatujen kokemusten mukaan alusten hallittavuutta ja ohjaustilojen käytettävyyttä piti parantaa. Alus oli modernisoitavana  vuoden 1864 alun, jolloin sille lisättiin niin sanottu "hurrikaanikansi" keskilaivaan tornien väliin ja konehuoneen yläpuolelle. Alus otettiin palvelukseen 5. toukokuuta 1864 päällikkönään C. H. Cushman.

## Palvelus
Alus oli Yhdysvaltain koillisrannikolla. Mainesta Massachusettsiin, kunnes se poistettiin palveluksesta 30. syyskuuta 1865 Bostonin laivastontelakalla. Alus makasi ankkurissa  lähes viisi vuotta, jona aikana se nimettiin 15. kesäkuuta 1868 *USS Terroriksi*.

## Lähteet
*

### Viitteet
USS Monadnock (1863)

**USS Monadnock** oli Yhdysvaltain laivaston vuonna 1863 vesillelaskettu puurunkoinen kaksipotkurinen ja kaksitykkitorninen Miantonomoh-luokan monitori.

## Valmistus

Alus tilattiin Bostonin laivastontelakalta, missä köli laskettiin vuonna 1862. Alus laskettiin vesille 23. maaliskuuta 1863 ja otettiin palvelukseen 4. lokakuuta 1864 päällikkönään John M. Berrien.

## Palvelus
Palvelukseenoton jälkeen alus lähti Norfolkiin Virginiaan, missä aluksen päällikkyyden vastaanotti kommodori Enoch G. Parrott 20. marraskuuta. Alus jatkoi matkaansa 13. joulukuuta osallistuakseen Fort Fisheriä vastaan tehtävään hyökkäykseen. Alus liittyi kontra-amiraali D. D. Porterin johtamaan Pohjois-Atlantin sulkulaivueeseen 15. joulukuuta.

Neljä päivää myöhemmin alus lähti laivueen mukana Beaufortista Pohjois-Carolinasta liittyäkseen Pohjoisvaltioiden laivastoon, joka oli koottu Cape Fear Riverin alueella olevia konfederaation tukikohtia vastaan tehtävää hyökkäystä varten. Jouluaaton aamuna alus saapui jokisuuhun, jota suojasi Fort Fisher. Alle 1200 jaardia rannikosta alus aloitti tulitoiminnan, mitä jatkettiin koko päivä. Seuraavana päivänä pommitusta jatkettiin ja saman aikaisesti kenraali Benjamin F. Butlerin johtamat 2&nbsp;000 sotilasta laskettiin maihin linnakkeen pohjoispuolelle. Linnakkeen lähelle päästyään joukot kuitenkin vetäytyivät palaten aluksille.

Hyökkäys uusittiin 13. tammikuuta 1865. Alus tulitti 15. tammikuuta koko päivän linnakkeen puolustajia tuhoten useita tykkejä. Tulitus päättyi viimeisen merenpuoleisen tykin vaiettua. Kenraalimajuri Terryn joukkojen ja merijalkaväen tukema hyökkäys johti linnakkeen valtaukseen. Taistelun aikana alukseen osui viidesti.

Konfederaation viimeisen merkittävän sataman Wilmingtonin sulkemisessa autettuaan alus siirtyi kohti Charlestonia. Alus ylitti 20. tammikuuta Barin, josta konfederaation joukot olivat vetäytyneet. Ollessaan edelleen Charlestonin alueella alus lähetti 19. helmikuuta miehistönsä vapaaehtoisista kootun osaston saarronmurtaja *Deerille*.
 
Oltuaan Port Royalissa alus palasi Hampton Roadsiin 15. maaliskuuta. Alus matkasi ylös Jamesjokea 2. huhtikuuta tukeakseen hyökkäystä Richmondiin, minkä jälkeen se osallistui joen raivaamiseen miinoista. Alus palasi 7. huhtikuuta Hampton Roadsiin, mistä se lähti 17. huhtikuuta Atlantille ja edelleen Havannaan valvomaan *CSS Stonewallia*. Alus palasi 12. kesäkuuta Norfolkiin, mistä se siirrettiin 20. kesäkuuta Philadelphian laivastontelakalle valmistautumaan länsirannikolle siirtämiseen.

Alus lähti 5. lokakuuta *USS Vanderbiltin*, *USS Tuscororan* ja *USS Powatanin* kanssa Philadelphiasta. Lukuisten Etelä-Amerikan satamissa tehtyjen pysähdysten jälkeen osasto läpäisi Magalhaesin salmen jatkaen San Franciscoon, jossa se ankkuroitui kaupungin edustalle 21. kesäkuuta 1866. Alus siirtyi 26. kesäkuuta Vallejoon, jossa se siirrettiin Mare Islandin telakalle. Alus poistettiin palveluksesta 30. kesäkuuta.

## Lähteet
*

### Viitteet
USS Monadnock

**USS Monadnock** voi tarkoittaa seuraavia Yhdysvaltain laivaston aluksia:
*USS Monadnock (1863), Miantonomoh-luokan monitori
*USS Monadnock (BM-3), Amphitrite-luokan monitori
*USS Monadnock (ACM-10), miinalaiva
*USS Monadnock (ACM-14), ACM-11-luokan miinalaiva.
Sanger

**Sanger** on seuraavien henkilöiden sukunimi:
* Frederick Sanger (1918–2013) englantilainen biokemisti, kahden Nobelin lääketieteen palkinnon saaja
* Larry Sanger (1968) yhdysvaltalainen Internet-projektien kehittäjä, toinen Wikipedian perustajista
* Margaret Sanger (1879–1966) yhdysvaltalainen sairaanhoitaja, ehkäisypillerin ideoija, perhesuunnittelun uranuurtaja ja feministi.
USS Tonawanda (1864)

**USS Tonawanda** oli Yhdysvaltain laivaston vuonna 1864 vesillelaskettu kaksitykkitorninen Miantonomoh-luokan monitori.

## Valmistus

Alus tilattiin Philadelphian laivastontelakalta. Alus laskettiin vesille 6. toukokuuta 1864 ja otettiin palvelukseen 12. lokakuuta 1865 päällikkönään William Ronckendorff.

## Palvelus
Aluksen valmistuttua liian myöhään osallistuakseen Yhdysvaltain sisällissotaan *Tonawanda* poistettiin palveluksesta 22. joulukuuta Washingtonin laivastontelakalla. Alus palautettiin palvelukseen 23. lokakuuta 1866 laivastoakatemian koululaivana, jossa tehtävässä se nimettiin *USS Amphitriteksi* 15. kesäkuuta 1869. Aluksen palvelus Annapoliksessa päättyi 1872, jonka jälkeen se siirrettiin Delawarejoelle. Harlan and Hollingsworth romutti aluksen vuosina 1873-1874 Wilmingtonissa Delawaressa.

## Lähteet
*

### Viitteet
Pukkisaari

**Pukkisaari** on huvilasaari Espoon itäsaaristossa. Se sijaitsee noin kaksi kilometriä Matinkylän Nuottaniemen venesatamasta kaakkoon. Espoon virallisessa kaupunginosajaossa Pukkisaari kuuluu Matinkylään; saaren ja Matinkylän manneralueen välinen etäisyys on runsas kilometri.

Pukkisaaren pinta-ala on noin 14 hehtaaria. Se kuuluu Espoon itäsaariston rakennetuimpiin saariin. Saaren keskiosa on sisä- ja välisaaristolle tavanomaista havupuuvaltaista metsää. Pukkisaaren korkeimmat kohdat ovat yli kymmenen metriä merenpinnan yläpuolella.

Pukkisaaren naapurisaaria ovat Iso Vasikkasaari luoteessa, Flakaholm koillisessa, Miessaari idässä, Pyöräsaari etelässä ja Pikku Pukkisaari lännessä.

Pukkisaari on saanut nimensä aikakautena, jolloin se oli pukkien laidunmaata.

## Lähteet

## Aiheesta muualla
*Tiedostopalvelu.maanmittauslaitos.fi
*Pukkisaari, Uusimaa, Finland — Sunrise, Sunset and Daylength
Partasimppu

**Partasimppu** (*Agonus cataphractus*) on ahvenkaloihin kuuluva kalalaji. Se kasvaa noin 14 cm pitkäksi.

Partasimppuja tavataan Atlantin koillisosan rannikoilla, Kuolan niemimaan pohjoisosassa, Jan Mayenilla, Itämerellä ja Englannin kanaalissa. Ne elävät tyypillisesti 35-270 metrin syvyydessä.

## Lähteet

## Aiheesta muualla
*Laji.fi: Partasimppu (''Agonus cataphractus'')
*ITIS: Agonus cataphractus
Dharius

**Alan Alejandro Maldonado Tamez** (s. 24. syyskuuta 1984), tunnetaan taiteilijanimillä **Dharius**, **MC Dharius** ja **DHA**, on meksikolainen rap-artisti.

## Diskografia
* ''Directo Hasta Arriba'' (2014)
* ''Mala Fama, Buena Vidha'' (2018)

## Aiheesta muualla
* Dharius Genius lyrics   
* All Music: Dharius - Biography 
* Bizarro: Dharius, Alemán & Gera MX en el auditorio Blackberry en la Ciudad de México
Lea Saukkonen

**Lea Saukkonen** (s. 1957 Helsinki) on suomalainen säätieteilijä. Vuonna 1982 Ilmatieteen laitoksella harjoittelijana aloittanut Saukkonen on sittemmin edennyt samaisen laitoksen kehityspäälliköksi. Saukkonen muistettaneen parhaiten työstään MTV3-kanavan televisiometeorologina 1990-luvulla – hän lopetti kymmenvuotisen pestinsä MTV3:ssa tehtyjen muutosten vuoksi, jotka olisivat vaatineet häntä luopumaan työstään Ilmatieteen laitoksella.

Saukkonen on kiinnostunut ympäristöasioista; hänen lähestymistapansa aiheeseen on lähinnä pragmaattinen, ei niinkään idealistinen. 2000-luvun alussa Saukkonen toimi Helsingin kaupunginvaltuutettuna Kokoomuksen riveissä.

Vuonna 2008 julkaistiin Saukkosen sää- ja ilmastoaiheinen tietoteos *Suomalainen sää - Ilmastonmuutos ja ääri-ilmiöt*.

## Lähteet

## Aiheesta muualla
*Lea Saukkonen. Minervakustannus.fi.
*Saukkonen, Lea. Haku. Finna.fi.
*Lea Saukkonen. Reasearchgate.net.
Propargyylialdehydi

**Propargyylialdehydi** eli **propynaali** (C3H2O) on tyydyttymättömiin aldehydeihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa propargyylialdehydi on väritöntä nestettä. Yhdiste liukenee veteen ja useisiin orgaanisiin liuottimiin, esimerkiksi etanoliin, dietyylieetteriin, asetoniin ja tolueeniin. Propargyylialdehydi on hyvin reaktiivista ja sen reaktiot ovat tyypillisiä aldehydeille. Se voi esimerkiksi polymeroitua ja polymeroitumienn on voimakkaasti eksoterminen reaktio. Propargyylialdehydi ärsyttää hengitysteitä. Propargyylialdehydiä on havaittu tähtienvälisessä avaruudessa.

Propargyylialdehydiä valmistetaan hapettamalla propargyylialkoholia esimerkiksi kromihapolla. Yhdistettä käytetään orgaanisen kemian synteeseissä esimerkiksi konjugaattiadditioissa ja dienofiilinä Diels–Alder-reaktioissa.

## Lähteet
USS Neosho

**USS Neosho** voi tarkoittaa seuraavia Yhdysvaltain laivaston aluksia:
*USS Neosho (1863), Neosho-luokan monitori
*USS Neosho (AO-23), Cimarron-luokan tankkeri
*USS Neosho (AO-48), Kennebec-luokan tankkeri
*USS Neosho (AO-143), Neosho-luokan tankkeri.
Korihaiden kausi 2018–2019

Uudenkaupungin Korihait pelasi kaudella 2018–2019 Korisliigassa. Kausi oli Korihaiden seurahistorian 35. pääsarjassa. Korihailla on näin ollen kuudenneksi eniten kausia SM-sarjassa historian saatossa. Nykyisistä Korisliiga-joukkueista Korihailla on kolmanneksi eniten kausia SM-sarjassa. Korihaiden kotiareenana toimi Pohitulli-halli. Korihaille myönnettiin liigalisenssi 18. kesäkuuta 2018.

## Johtokunta
Seuran johtokunnassa tapahtui kesän aikana muutoksia, kun kesällä 2017 Korihaiden puheenjohtajaksi valittu Ville Laaksonen siirtyi sivuun tehtävistään. Hänen tilalleen hallitus valitsi pitkäaikaisen seura-aktiivin Johanna Kutilan, josta tuli seuran ensimmäinen naispuheenjohtaja. 1. elokuuta Korihait palkkasi Jouni Grönroosin seuran henkilöstö- ja talousjohtajaksi.

## Joukkue
Kauden 2017–2018 jälkeen Korihaissa jatkoi Vesa-Pekka Laine, jonka kanssa Korihait oli tehnyt kahden vuoden sopimuksen vuonna 2017. Joulukuussa 2017 Korihaiden päävalmentajaksi nimetty Damion Dantzler teki toukokuussa 1+1-vuotisen jatkosopimuksen Korihaiden kanssa. Tammikuussa 2019 Korihait purki Dantzlerin valmentajasopimuksen ja pestasi Dantzlerin tilalle portugalilaisvalmentaja Pedro Monteiron.

30. toukokuuta Miikka Marttinen teki Korihaiden kanssa sopimuksen. Marttinen liittyi Korihaihin I-divisioona A:ssa pelaavan Jyväskylä Basketball Academyn riveistä. Samalla Korihait teki jatkosopimuksen oman kasvatin Roope Viinikkalan kanssa.

29. kesäkuuta Korihait ilmoitti tehneensä sopimukset takamies Emil Osmanu Djeenin sekä ensimmäisen ulkomaalaisvahvistuksen Bryan Colemanin kanssa.

16. heinäkuuta Korihait teki sopimukset takamiehien Topias Kuukkasen ja yhdysvaltalaisen Mario Edwardsin kanssa.

20. heinäkuuta Korihait teki sopimukset Mika Nuolivirran ja Brandon Conleyn kanssa.

29. heinäkuuta Korihait teki sopimuksen yhdysvaltalaisen Stephon Jelksin kanssa.

6. elokuuta Korihait teki jatkosopimuksen Marius van Andringan kanssa.

19. marraskuuta Korihait purki yhteisymmärryksessä Vesa-Pekka Laineen sopimuksen.

14. joulukuuta päävalmentaja Dantzler nosti 15-vuotiaan Aamos Nikulan edustusjoukkueeseen. Nikula debytoi samana iltana BC Nokiaa vastaan antaen yhden koriin johtaneen syötön.

21. joulukuuta Korihait teki sopimuksen Chris Jenkinsin kanssa.

12. tammikuuta 2019 Korihait nosti junioreista 15-vuotiaan Tommi Lehtosen edustusjoukkueeseen.

15. tammikuuta Korihait nosti junioreista Eemil Wahlbäckin edustusjoukkueeseen.

28. helmikuuta Korihait tiedotti tehneensä sopimuksen Teemu Hartikaisen kanssa. Samalla seura tiedotti, että Emil Osmanu Djeen ei jatka loppukautta Korihaissa.

3. huhtikuuta Korihait tiedotti purkaneensa Brandon Conleyn sopimuksen pelaajan pyynnöstä.

### Pelaajasiirrot

### Kokoonpano

## Harjoitusottelut

## Runkosarjan ottelut

## Lähteet

## Aiheesta muualla
* Virallinen kotisivu
* Korihait Korisliigan sivuilla
USS Neosho (AO-23)

**USS Neosho** (runkonumero AO-23) oli Yhdysvaltain laivaston Cimarron-luokan tankkeri.

## Valmistus

Maritime Comission tilasi aluksen Federal Shipbuilding and Drydock Companyltä Kearnystä New Jerseystä, missä köli laskettiin 22. kesäkuuta 1938. Alus laskettiin vesille 29. huhtikuuta 1939 kumminaan Maritime Comissionin puheenjohtaja kontra-amiraali Emory S. Landin puoliso ja otettiin palvelukseen 7. elokuuta 1939 päällikkönään William E. A. Mullan.

## Palvelus
Aluksen muutostyöt laivaston tankkeriksi saatiin 7. heinäkuuta 1941 päätökseen Puget Soundin laivastontelakalla, minkä jälkeen alus sai tärkeän tehtävän kuljettaa lentokoneiden polttoainetta Yhdysvaltain länsirannikolta Pearl Harboriin. Eräällä tällaisella matkalla alus saapui 6. joulukuuta Pearl Harboriin, missä se tyhjensi lastinsa Ford Islandin lentotukikohdan säiliöihin ja valmistautui paluumatkaan.

### Toinen maailmansota
Seuraavana aamuna keisarillisen Japanin laivaston ilmavoimat iskivät. Aluksen päällikkö John S. Phillip johti aluksensa irti laiturista ja väisteli menestyksellisesti hyökkäyksiä, jotka keskittyivät Ford Islandin edustalle ankkuroituihin taistelulaivoihin. Kolme aluksen miehistönjäsentä haavoittui lentokoneiden tulessa.

Seuraavien viiden kuukauden aikana alus partioi lentotukialusosastojen mukana tai yksikseen, koska suojaavia aluksia ei ollut saatavana. Huhtikuun lopulla uhkasivat Australiaa ja Uutta-Seelantia alus liitettiin Task Force 17:ään. Meritiet dominioihin piti pitää kaikin keinoin avoinna ja alueita piti suojata.

Seuranneessa Korallimeren taistelussa alus tankkasi *[[USS Yorktown (CV-5)|USS Yorktownin]]* ja *[[USS Astoria (Ca-34)|USS Astorian]]* 6. toukokuuta, minkä jälkeen *Neosho* vetäytyi alueelta saattajanaan hävittäjä *[[USS Sims (DD-409)|USS Sims]]*. Seuraavana päivänä kello 10 japanilainen lentokone havaitsi alukset uskoen löytäneensä lentotukialuksen saattjineen, minkä seurauksena aluksia vastaan hyökkäsi kaksi lento-osastoa. *Sims* upposi ja *Neoshoon* osui seitsemästi ja lisäksi yhden lentäjän ohjaama lentokone. Osumien seurauksena aluksen peräkansi oli tulessa ja alus oli vaarassa katketa. Aluksen ilmatorjunta ampui alas vähintään kolme lentokonetta.

*Neosho* pysyi pinnalla, kunnes Australian ilmavoimien ja Yhdysvaltain maavoimien lentokoneet havaitsivat sen. *[[USS Henley (DD-391)|USS Henley]]* saapui 11. toukokuuta kello 13 pelastamaan aluksen 123 eloonjäänyttä, minkä jälkeen tankkeri upotettiin tykkitulella.

## Lähteet
Kalliokeuhkojäkälä

**Kalliokeuhkojäkälä** (*Lobaria scrobiculata*) on keuhkojäkälien sukuun kuuluva jäkälä. Sen yläpinta on kuivana kellanharmaa, kosteana tumman siniharmaa. Yläpinnalla on lisäksi harmaita tai rusehtavia usein toisiinsa sulautuneita laikkusoraaleja. Alapinta on ruskea ja karvainen. Liuskat ovat 1–3 senttimetriä leveitä. Kasvaa happamilla ja ravinteikkailla kallionjyrkänteillä ja lohkareilla sekä paljailla kivipinnoilla. Lajia tavataan lähes koko Suomessa. Suomessa laji on luokiteltu vaarantuneeksi.

## Lähteet

## Aiheesta muualla
* Laji.fi: Kalliokeuhkojäkälä (''Lobarina scrobiculata'')
* Luopioisten kasvisto: Kalliokeuhkojäkälä (''Lobaria scrobiculata'')
* UniProt: Taxonomy - ''Lobaria scrobiculata'' 
* Global Biodiversity Information Facility (GBIF): ''Lobaria scrobiculata'' 
* Consortium of Lichen Herbaria: ''Lobarina scrobiculata'' 
* Irish lichens:  ''Lobarina scrobiculata'' (''Lobaria scrobiculata'') 
* Italic 7.0, The Information System on Italian Lichens: ''Lobarina scrobiculata''
Ira Koivu

**Ira Koivu** (o.s. *Huovinen*, s. 1975 Rovaniemi) on suomalainen toimittaja, yrittäjä ja kolumnisti. Hän valmistui maisteriksi vuonna 2004 Helsingin yliopistosta pääaineenaan viestintä. Koivu suoritti myös kandidaatintutkinnon toisessa aineessa, kehitysmaatutkimuksessa vuonna 2002.

## Ura
Toimittajanuransa Koivu aloitti *[[Länsiväylä]]*-lehdessä vuonna 1996. Hän on ollut toimittajana ''Helsingin Sanomissa'', ''Ilta-Sanomissa'' ja *[[Trendi]]*-lehdessä sekä toimituspäällikkönä ''Koti ja keittiö'' -lehdessä. Lisäksi hän on ollut vakituisena avustajana ''Tulva''-lehdessä. 

Vuosina 2010–2016 hän toimi Suomen kirjastoseuran viestintäpäällikkönä ja ''Kirjastolehden'' päätoimittajana. Vuonna 2016 Koivu irtisanoutui työstään Kirjastoseurassa toteuttaakseen pitkäaikaisen unelmansa omasta hevosesta ja yrityksestä. Suureen elämänmuutokseen liittyi myös elämäntapamuutos: Koivu jätti alkoholin kokonaan vuonna 2015 ja teki aiheesta kirjan *Vapaa viinistä – miten elämä muuttuu, kun pistää korkin kiinni* (Viisas elämä 2016).

Koivu myi asuntonsa Espoossa ja muutti tyttärensä, hevosen ja kissan kanssa Hämeenlinnaan, jossa hän perusti viestintätoimisto Muna vai Kana Oy:n keväällä 2018. Vuoden 2018 alusta hän aloitti ''Hämeen Sanomien'' kolumnistina. Koivu oli mukana journalistien Faktana kiitos -koulukiertueella 2018.

Vuonna 2020 Koivu rakensi Business Finlandin kehitysrahoituksella Soberisti-metodin. Se on matalan kynnyksen online-päihdehoitomenetelmä niille, jotka eivät koe perinteisiä menetelmiä omakseen. Vuonna 2023 Koivu perusti yhdessä muutaman enkelisijoittajan kanssa Soberisti Oy:n. Vuonna 2024 Soberistin palvelu sai Valviran hyväksynnän.

Maaliskuussa 2025 Koivu esiintyi yhdessä kollegansa Piia Koivumäen kanssa Neloskanavalla ''Leijonanluola''-ohjelman 3. jaksossa, jossa he pitchasivat Soberistin palvelua leijonille.  

Koivu oli ehdolla vuoden 2025 alue- ja kuntavaaleissa Hämeenlinnan Vihreiden listoilla, ja hänet valittiin ensimmäiseksi varavaltuutetuksi aluevaltuustoon, ja kolmanneksi varavaltuutetuksi kunnallisvaltuustoon.   

## Lähteet

## Aiheesta muualla

* Ira Koivun haastattelu Journalisti-lehdessä 
* Ira Koivun haastattelu Kodin Kuvalehdessä
* Ira Koivun haastattelu Anna-lehdessä
* Ira Koivu Yle:n Aamutelevisiossa
* Ira Koivun haastattelu radio Classicissa
* Ira Koivun haastattelu Iltalehdessä
* Ira Koivun blogitekstejä aiheesta Vapaa viinistä
* Ira Koivun blogitekstejä aiheesta viestintä
*Syöpäjärjestöjen kampanjassa: Oma alkoholinkäyttö Mitä haluan sanoa  alkoholinkäytön lopettamista harkitseville
* Ira Koivun haastattelu Iskelmässä
* Ira Koivun teksti Ehyt Ry:n sivulla: https://ehyt.fi/uutishuone/blogit/miten-elama-muuttuu-kun-pistaa-korkin-kiinni/
* Ira Koivu Raittiuden ystävien sivulla: http://raitis.fi/raittiudenystavat2/2016/12/05/toimittaja-vapautti-itsensa-viinista/
Lumijäkälät

**Lumijäkälät** (*Flavocetraria*) on karpeiden heimoon kuuluva jäkäläläsuku. Ne ovat pensasmaisia ja kellanvihreitä. Liuskat ovat litteitä tai kouruisia. Suomessa on kaksi lumijäkälälajia.

## Suomessa tavattavat lajit
*Kourulumijäkälä (*Flavocetraria cucullata*)
*Lapalumijäkälä (*Flavocetraria nivalis*)

## Lähteet
* 

## Aiheesta muualla
* Laji.fi: Lumijäkälät (''Flavocetraria'')
* UniProt: Taxonomy - ''Flavocetraria''
Emil Krafth

**Emil Henry Kristoffer Krafth** (s. 2. elokuuta 1994 Tukholma, Ruotsi) on ruotsalainen jalkapalloilija. Pelipaikaltaan hän on oikea laitapuolustaja. Hän on pelannut kotimaansa lisäksi Italiassa ja Ranskassa, ja elokuussa 2019 hän siirtyi Englannin Valioliigassa pelaavaan Newcastle Unitediin.

## Seurajoukkueura

Krafth teki ensiesiintymisensä Allsvenskanissa 27. huhtikuuta 2012, kun hänen edustamansa Helsingborgs IF pelasi kotikentällään 1–1-tasapelin Mjällby AIF:ää vastaan. Krafth pelasi Helsingborgs IF:ssä yhteensä 76 pääsarjaottelua vuosina 2012–2015. Elokuussa 2015 hän siirtyi 0,5 miljoonan euron siirtosummalla italialaiseen Bolognaan.

Krafth pelasi ensimmäisen Serie A -ottelunsa 24. lokakuuta 2015 Bolognan voittaessa Carpin vieraissa 2–1. Hän oli avauskokoonpanossa, mutta joutui vaihtoon jo avausjaksolla säärivamman vuoksi. Vamma piti hänet sivussa seuraavat kahdeksan sarjaottelua. Yhteensä Krafth pelasi kaudella 2015–2016 neljä sarjaottelua, joista kaksi avauskokoonpanossa.

Toisella Bologna-kaudellaan 2016–2017 Krafth nousi joukkueen runkopelaajaksi. Hän pelasi 26 sarjaottelua, joista 16 avauskokoonpanossa. Kaudella 2017–2018 Krafth istui vaihtopenkillä edelliskautta enemmän. Hän aloitti kymmenen sarjaottelua, tuli kahdesti kentälle vaihdosta ja oli käyttämättömänä vaihtopelaajana 25 ottelussa.

Krafth pelasi kauden 2018–2019 lainasopimuksella Ligue 1:n Amiens'ssa 35 sarjaottelua ja teki yhden maalin. Hän siirtyi seuraan pysyvästi kahdella miljoonalla eurolla heinäkuussa 2019, mutta jatkoi seuraavassa kuussa 5,4 miljoonalla eurolla Englannin Valioliigan Newcastleen. Kaudella 2019–2020 Krafth pelasi 17 valioliigaottelua, joissa 11 kertaa avauskokoonpanossa. Toisella Englannin-kaudellaan hän pelasi 16 liigaottelua, joista 14 ottelua avauksessa, ja teki maalin toukokuussa 2021 Manchester Cityä vastaan. Kaudella 2021–2022 hän pelasi 20 valioliigaottelua. Seuraavalla kaudella hän ehti käväistä kauden kolmannessa liigaottelussa kentällä, ja oli loppukauden sivussa eturistisidevamman vuoksi. Kaudella 2023–2024 hän pelasi 17 valioliigaottelussa, joista kahdeksassa avauskokoonpanossa. Kaudella 2024–2025 hän oli avauskokoonpanossa kahdessa Valioliigan ottelussa ja tuli kymmenen kertaa vaihdosta kentälle. Newcastlen voittamassa liigacupissa hän pelasi viidessä ottelussa. Loppuottellussa Liverpoolia vastaan hän tuli viime hetkillä vaihdosta kentälle.

## Maajoukkueura

Krafth pelasi ensimmäisen ottelunsa Ruotsin A-maajoukkueessa 17. tammikuuta 2014, kun Ruotsi voitti Moldovan ystävyysottelussa 2–1.  Krafth pelasi kolmessa ottelussa lohkovaiheessa ja Italiaa vastaan pelatun jatkokarsinnan ensimmäisessä osassa, jonka Ruotsi voitti 1–0. MM-kilpailuissa 2018 hän pelasi kahdeksan minuuttia neljännesvälierässä Sveitsiä vastaan ja oli avauskokoonpanossa puolivälierässä Englantia vastaan. Vuodelle 2021 siirretyissä EM-kilpailuissa hän tuli vaihdosta kentälle Ruotsin kaikissa neljässä ottelussa. 

## Lähteet
USS Neosho (1863)

**USS Neosho** oli Yhdysvaltain laivaston puurunkoinen yksitorninen Neosho-luokan jokimonitori. Aluksen suojana oli valurautapanssarointi.

## Valmistus

Alus tilattiin James B. Eadsilta Union Iron Worksiltä Carondeletistä Montanasta, missä köli laskettiin kesällä 1862. Alus laskettiin vesille 18. helmikuuta 1863 ja otettiin palvelukseen 13. toukokuuta Cairossa Illinoisissa päällikkönään John C. Febiger. Alus valmistui 1. heinäkuuta.

## Palvelus
Alus lähti 14. heinäkuuta Cairosta Vicksburgiin, jonne se saapui 6. elokuuta aloittaen Mississippijoen liikenteen suojaamisen konfederaation ratsupartioilta ja tykistöltä. Esimerkkinä konfederaation tykistö iski 8. joulukuuta 1863 liikuntakyvyttömään höyrylaivaan *Henry Von Phuliin*, jolloin *Neosho* ja *USS Signal* saapuivat suojaamaan alusta ja vaiensivat tykkitulella patterin.

Alus kuului 12. maaliskuuta - 22. toukokuuta 1864 amiraali Porterin Punaisenjoen retkikuntaan, joka epäonnistui perustamaan Pohjoisvaltioille tukikohdan Texasiin kuitenkin kykeni vetäytymään turvallisesti takaisin.

Alus poistettiin palveluksesta 23. heinäkuuta 1865 Mound Cityssä Illinoisissa, missä se siirrettiin reserviin. Alus nimettiin 15. kesäkuuta 1869 *USS Vixeniksi* ja edelleen 2. elokuuta *USS Osceolaksi*. Alus myytiin 17. elokuuta 1873 Mound Cityssä David Campbellille.

## Lähteet
Innerspeaker

__NOTOC__

**Innerspeak** on australialaisen psykedeelistä rock - musiikkia tuottavan yhtye Tame Impalan esikoisalbumi, jonka julkaisi Modular Records 21. toukokuuta 2010. Albumilta on julkaistu neljä singleä, "Solitude is Bliss", "Lucidity", "Expectation" ja "Why Wont You Make Up Your Mind?". Yhtyeen laulaja ja multi-instrumentalisti Kevin Parker sävelsi, soitti, sanoitti ja tuotti jokaisen albumin kappaleen Jay Watsonin ja Dom Simperin avustuksella, jotka soittivat rumpuja ja kitaraa kappaleilla "Solitude is Bliss", "The Bold Arrow of Time" ja "Runaway, Houses, City, Clouds".

Albumia edelsi yhtyeen vuonna 2008 julkaistu self-titled albumi Tame Impala, joka toi huomiota yhtyeelle. He nauhoittivat albumin melkein kokonaan Indijupissa, Australiassa heidän vuokraamassaan huvilassa vuoden 2009 kesällä. Albumin tyyli ottaa vaikutteita 60-luvun psykedeelisestä rock-musiikista ja albumin kansikuvan suunnitteli Leif Podhajsky.

## Kappaleet
#
#
#
#
#
#
#
#
#
#
#

## Palaute
Albumi sai julkaisuaikanaan positiivista palautetta kriitikoilta ja se on saavuttanut yhtyeen kotimaassa, Australiassa kultalevyn aseman.

* Pitchfork: 8.5/10 (Best New Music)
* The Guardian: 

## Lähteet
Pokémon Let’s Go Pikachu ja Let’s Go Eevee

**Pokémon Let's Go Pikachu** ja **Let's Go Eevee** () ovat Game Freakin kehittämiä ja Nintendon julkaisemia Pokémon-aiheisia roolipelejä. Pelit on julkaistu 16. marraskuuta 2018 Nintendo Switchille. 

Pelin tarina on uudistettu versio *[[Pokémon Yellow]]*’sta, mutta pelissä on myös uusia ominaisuuksia, kuten mahdollisuus megakehittää pokémoneja, pyydystää alolalaisia variaatioita Kanton pokémon-lajeista, mahdollisuus muodostaa yhteys *[[Pokémon Go]]* -peliin ja lähettää pelien välisiä lahjoja, sekä Poké Ball Plus -lisäohjaimen käyttö.

## Lähteet

## Aiheesta muualla
* 
*
Currents

__NOTOC__
**Currents** on australialaisen musiikkiprojekti Tame Impalan kolmas studioalbumi, joka julkaistiin 17. heinäkuuta 2015. Albumilta julkaistiin viisi singleä, joista tunnetuimpia lienevät "Let It Happen" ja "The Less I Know, The Better". Vuoden 2017 loppupuolella yhtye julkaisi *Currents B-Sides & Remixes* -nimisen EP:n, joka koostuu albumin b-puolista ja remixeistä

Yhtyeen laulaja ja multi-instrumentalisti Kevin Parker sävelsi, soitti, tuotti ja sanoitti jokaisen albumin kappaleen. Parker aloitti uuden albuminsa työstämisen vuonna 2012 edellisen Lonerism-albumin julkaisun jälkeen. Albumi kehittää edellisten albumien tyyliä eteenpäin ottamalla vaikutteita synth popista ja disco-musiikista. Albumin olisi alun perin pitänyt ilmestyä toukokuussa 2015 mutta julkaisupäivämäärää siirrettiin pari kuukautta viimeistelyiden takia. Albumin sanoitukset käsittelevät ihmisen henkistä kasvamista. Robert Beatty suunnitteli albumin kansikuvan.

Pop-laulaja Rihanna teki coverin kappaleesta "New Person, Same Old Mistakes" ja se julkaistiin hänen kahdeksannella studioalbumillaan vuonna 2016.

## Kappaleet

### Currents
#
#
#
#
#
#
#
#
#
#
#
#
#

### Currents B-Sides & Remixes
#
#
#
#
#

## Palaute
Albumi sai positiivista palautetta kriitikoilta ja menestyi hyvin kotimaassaan Australiassa saavuttamalla platina-aseman. Albumi oli ehdolla parhaan vaihtoehtoalbumin Grammy-palkinnosta vuoden 2016 Grammy-gaalassa.

* Metacritic: 84/100
* Pitchfork: 9.3/10 (Best New Music)
* Rolling Stone: 
* Soundi: 

## Lähteet
Čalderanin taistelu

**Čalderanin taistelu** oli safavidien Persian Isma'il I:n ja Osmanien valtakunnan Selim I:n joukkojen välillä käyty taistelu lähellä Iranin ja Turkin nykyistä rajaa 23. elokuuta 1514. Taistelu päätyi musketein ja kanuunoin varustautuneen suuremman osmaniarmeijan voittoon. Safavidit menettivät vanhat tukialueensa Itä-Anatoliassa, minkä lisäksi osmanit valtasivat heidän pääkaupunkinsa Tabrizin. Sodat Persian ja osmanien välillä jatkuivat vielä vuosia Čalderanin taistelun jälkeen.

## Tausta

Osmanien valtakunnassa sulttaani Selim I oli syrjäyttänyt isänsä Bayezid II:n vuonna 1512 ja valtaan noustuaan hän käänsi osmanien valtakunnan leviämissuunnan aiemmasta lännestä kohti itää. Persiassa olivat nousseet valtaan safavidit šaahi Isma'il I:n johdolla. Isma'il I oli kruunannut itsensä Tabrizissa ja valloittanut alueita Luoteis-Iranissa ja Azerbaidžanissa alueiltaan Irakista ja Iranin ylängöltä. Safavidit olivat šiialaisia ja heitä pidettiin uhkana sunnalaisille osmaneille. Selim I kokosikin yhteen suuren armeijan ja marssi kohti itää.

## Taistelu
Taistelu Čalderanissa käytiin 23. elokuuta 1514. Taistelupaikka sijaitsee lähellä nykyistä Iranin ja Turkin rajaa Tabrizista luoteeseen. Selimin armeijaan sanotaan kuuluneen yli 100&nbsp;000 miestä. Safavidien armeijassa oli vain noin 20&nbsp;000–40&nbsp;000 miestä. Osmanit olivat varustautuneet musketeilla ja kaanuunoilla, kun taas persialaisten sotaväki koostui enimmäkseen ratsuväestä. Tykistöä persialaisilla ei ollut lainkaan.

Taistelukentällä osmanien jalkaväki oli tehnyt rautaketjuilla toisiinsa yhdistyneistä vaunuista linnoituksen, jonka suojista heidän janitsaarinsa ja kenttätykistö saattoi ampua persialaisten joukkoja. Persialaisten kizilbaš-ratsuväki kärsi suuria tappioita onnistumatta murtamaan osmanien rivejä. Taistelun käännyttyä tappioksi Persian hallitsija Isma'il I pääsi vain vaivoin pakoon. Tarinan mukaan hän oli turhautuneena lyönyt miekallaan kanuunaa jättäen siihen syvän uurteen.

## Seuraukset
Osmanien tappiot Čalderanissa olivat noin 3&nbsp;000 miestä ja safavidien 6&nbsp;000. Safavidien Persia menetti osmaneille safavidien vanhan tukialueen Itä-Anatoliassa, joka ei enää koskaan palautunut Persian käsiin. Osmanit marssivat myös safavidien pääkaupunkiin Tabriziin, josta safavidien oli pakko siirtää pääkaupunkinsa itään. Isma'il ei suuren tappionsa jälkeen enää koskaan johtanut joukkojaan taistelukentällä ja tappion muisto vaikutti myös häntä seuranneisiin hallitsijoihin. Osmaneja vastaan sovellettiin tulevaisuudessa suuren kenttätaistelun sijaan poltetun maan taktiikkaa ja huoltoreittien katkaisua. Sodat safavidien ja osmanien välillä jatkuivat vielä vuosia Čalderanin taistelun jälkeen, ja esimerkiksi Tabriz ja Bagdad vaihtoivat omistajaa moneen otteeseen.

## Lähteet
Nanipora kamurai

**Nanipora kamurai** on sulkakorallien laji, joka kuvattiin vuonna 2015 Zamamin saarelta Okinawasta, Japanista. Se on sukunsa ainoa laji. Molekyylisystemaattiset tutkimukset ovat osoittaneet, että se on läheistä sukua sinikorallille (*Heliopora*). Sinikoralli sukulaisineen oli fossiiliaineiston perusteella levinnyt maailmanlaajuisesti liitukaudella, joten sitä ja *Nanipora kamuraita* voidaan pitää elävinä fossiileina.


Nanipora kamurai, corallum.jpg
Nanipora kamurai, Okinawa.jpg


## Lähteet
Jalkapallon alle 17-vuotiaiden naisten maailmanmestaruuskilpailut 2018

**Jalkapallon alle 17-vuotiaiden naisten maailmanmestaruuskilpailut 2018** olivat järjestyksessään kuudennet jalkapallon alle 17-vuotiaiden naisten maailmanmestaruuskilpailut. Ne järjestettiin Uruguayssa 13. marraskuuta – 1. joulukuuta 2018. Hallitseva mestari Pohjois-Korea putosi puolivälierissä.

Loppuottelu pelattiin Estadio Charrúalla, Montevideossa Espanjan ja Meksikon välillä. Espanja voitti loppuottelun 2–1 ja saavutti ensimmäisen maailmanmestaruutensa. 

Suomi selvitti tiensä turnaukseen ensimmäistä kertaa. 

## Arvonta
Arvonta suoritettiin 30. toukokuuta 2018 Zürichissä.

## Pelipaikat




## Lohkovaihe
:*Kaikki ajat paikallista aikaa (UTC–3).*

### Lohkosijoituksen määrittäminen
Lohkosijoitus määräytyy seuraavasti:
# pisteet kaikissa otteluissa
# maaliero kaikissa otteluissa
# tehdyt maalit kaikissa otteluissa
# pisteet keskinäisissä otteluissa
# maaliero keskinäisissä otteluissa
# tehdyt maalit keskinäisissä otteluissa
# fair play -pisteet kaikissa otteluissa
#* ensimmäinen keltainen kortti: 1 vähennetty piste
#* epäsuora punainen (toinen keltainen kortti): 3 vähennettyä pistettä
#* suora punainen kortti: 4 vähennettyä pistettä
#* keltainen ja suora punainen kortti: 5 vähennettyä pistettä
# arvonta

### Lohko A

----

----

### Lohko B

----

----

### Lohko C

----

----

### Lohko D

----

----

## Pudotuspelivaihe
### Turnauspuu

### Puolivälierät

----

----

----

### Välierät

----

### Pronssiottelu

### Loppuottelu

## Lähteet
Neliviiksimade

**Neliviiksimade** (*Enchelyopus cimbrius*) on  turskakalalaji. 

## Koko ja ulkonäkö
Neliviiksimade kasvaa yleensä 30 cm, joskus 40 cm pitkäksi. Sen selkäpuoli on ruskea, vatsapuoli hopeanharmaa. Pitkulaisen ruumiin litteää takaosaa reunustaa eväreunus.

## Levinneisyys
Neliviiksimadetta tavataan alueella, joka ulottuu itäisellä Atlantilla Norjasta, Grönlannista ja Islannista Brittein saarten eteläpuolelle ja Biskajanlahden pohjoisosaan, Pohjanmerelle ja Itämeren eteläosaan. Atlantin länsireunalla sitä tavataan Grönlannista Meksikon pohjoisosiin. Se voi elää 20-900 metrin syvyydessä, mutta pysyttelee yleensä 20-50 metrin välillä.

## Lähteet

## Aiheesta muualla
*Laji.fi: Neliviiksimade (''Enchelyopus cimbrius'')
*ITIS: Enchelyopus cimbrius
Fallout 76

**Fallout 76** on Bethesda Game Studiosin kehittämä toimintaroolipeli. Peli on julkaistu 14. marraskuuta 2018 PlayStation 4:lle, Windowsille ja Xbox Onelle.

Peli sijoittuu *[[Fallout]]*-sarjan maailmaan ja pelaaja voi kohdata muita pelaajia verkossa.

## Taustaa
Peli paljastettiin 30. toukokuuta 2018, jolloin julkaistiin pelin ensimmäinen traileri ja ilmoitettiin kuultavan lisätietoja kesäkuussa järjestettävillä E3 2018 -messuilla. Messuilla Bethesdan Todd Howard kertoi pelin sisältävän ainoastaan verkkomoninpelin ja ilmoitti julkaisupäiväksi 14. marraskuuta 2018.

Peli sijoittuu *Fallout*-sarjan maailmaan, kronologisesti ennen kaikkia muita sarjan osia. Pelin maailmana on post-apokalyptinen Länsi-Virginia, jossa sijaitsee pelin nimikkoholvi 76.

Peli käyttää Creation Engine -pelimoottoria, jota Bethesda aikoo käyttää myös myöhemmissä peleissä.

## Pelaaminen
Peli on verkkomoninpeli, joka sijoittuu aikaan 20 vuotta ydinsodan jälkeen. Pelissä on selviytymispelin ja yhteistyöpelin ominaisuuksia.

Peliä pelataan joko ensimmäisen tai kolmannen persoonan kuvakulmasta. Tukikohtien ja asutusten rakentaminen joutomaasta löydettäviä resursseja ja osia hyödyntäen on hyvin keskeisessä osassa.

Päivitysten myötä peliin on lisätty NPC-hahmoja tehden siitä enemmän aiempien *Fallout*-sarjan pelien kaltaisen.

## Juoni
Peli sijoittuu vuoteen 2102, 25 vuotta ydintuhon jälkeen, Länsi-Virginiassa sijaitsevaan Vault 76:een, joka avataan ensimmäistä kertaa sitten ydinsodan. Holvi poikkeuksellisesti on yksi niistä harvoista, jota ei käytetty sen rakentajan Vault-Tecin salaperäisiin kokeisiin, vaan se tarjosi suojan 500 ihmiselle. Pelaaja ottaa ohjat yhdestä Vault 76:n asukkaasta, ja lähtee matkalle ulos uuteen maailmaan saatuaan tehtävän holvin valvojalta ().

## Vastaanotto
Peli sai hyvin negatiivisen vastaanoton julkaisun jälkeen kaikilla alustoilla, sillä se sisälsi lukuisia ohjelmointivirheitä. Metacriticissä käyttäjien arvostelujen keskiarvo on 2,5 pistettä viidestä ja kriitikkojen 52 pistettä sadasta. PCGamesN sanoi Fallout 76:n Windows-version arvostelussaan pelin olevan väsynyt, ärsyttävä ja kömpelö. Peli sai Muropaketin arvostelussa 2,5 tähteä viidestä. Siinä kritisoitiin muun muassa vanhanaikaista pelimoottoria sekä *Fallout*-sarjalle epäsovinnaista lähestymistapaa.

Peliä kritisoitiin muun muassa NPC-hahmojen puutteesta.

Päivitysten jälkeen pelin on sanottu parantuneen ja olevan menossa oikeaan suuntaan.

## Päivitykset ja laajennukset
*Wastelanders*-päivitys lisäsi peliin NPC-hahmoja. *Steel Dawn* -päivitys lisäsi *Brotherhood of Steel* -ryhmän.

## Lähteet

## Aiheesta muualla
* 
*
Arkkipiispan palatsi (Nikosia)

**Arkkipiispan palatsi** () on Kyproksen ortodoksisen kirkon arkkipiispan palatsi Nikosian kaupungissa Kyproksen saarella.

Arkkipiispan palatsin rakennutti arkkipiispa Makarios III vuosina 1956–1960. Sen vieressä sijaitsee vanha arkkipiispanpalatsi, joka on rakennettu vuonna 1730.

Palatsi sijaitsee Nikosian vanhassakaupungissa eli kaupunginmuurien sisäpuolella Plateía Archiepiskópou Kyprianoú -aukiolla. Uusi palatsi edustaa uusbysanttilaista tyyliä. Rakennus toimii arkkipiispan virka-asuntona. Sen lisäksi siinä sijaitsevat arkkihiippakunnan toimisto ja kirjasto. Vanhassa palatsissa toimivat Kyproksen kansatieteellinen museo sekä Kansallisen taistelun museo.

Heti rakennusten vieressä sijaitsee Pyhän Johannes Teologin katedraali, joka on Kyproksen kirkon arkkipiispanistuin. Uuden palatsin edessä on Makarios III:n patsas.

## Lähteet

## Aiheesta muualla
Arkkipiispan palatsi

**Arkkipiispan palatsi** tai **Piispan palatsi** voi viitata muun muassa seuraaviin rakennuksiin:

* Arkkipiispan palatsi, palatsi Nikosiassa Kyproksella
* Piispan palatsi, antiikin aikainen palatsi Sidessä Vähässä-Aasiassa
Panagía Chrysopolítissan kirkko

**Panagía Chrysopolítissan kirkko** ( eli Παναγία Χρυσοπολίτισσα, *Panagía Chrysopolítissa*), myös **Pyhän Kyriaken kirkko** (Αγία Κυριακή, *Agía Kyriakí*), on bysanttilaisaikainen ortodoksinen kirkko Páfoksen kaupungissa Kyproksen saarella.

Kirkko on rakennettu 1200-luvulla samannimisen varhaiskristillisen, 300-luvulla rakennetun basilikakirkon paikalle. Basilikakirkko oli saaren suurin ja alun perin seitsemänlaivainen. Myöhemmin se muutettiin viisilaivaiseksi. Kirkon lähellä sijaitsi piispan palatsi. Arabit tuhosivat rakennukset 600-luvulla. Nykyisin paikalla oleva kirkko on pienempi ja edustaa tyypillistä bysanttilaista kirkkotyyppiä. Alkuperäinen basilika oli omistettu ”Kultakaupungin Neitsyt Marialle” (*Panagía Chrysopolítissa*), ja samaa nimeä käytetään myös nykyisestä kirkosta, joka on oikeammin omistettu Pyhälle Kyriakelle (*Agía Kyriakí*). Kirkko on nykyisin katolisen ja anglikaanisen seurakunnan käytössä.

Kirkon ympärillä on arkeologinen alue, joka kuuluu antiikin Pafoksen arkeologisiin alueisiin. Alueella on basilikakirkon raunioita sen eri rakennusvaiheista, sekä piispan palatsin raunioita ja kolmannen, latinalaisvallan aikaisen katolisen kirkon rauniot. Rakennuksista on säilynyt niiden perustuksia, pylväitä sekä lattiamosaiikkeja. Alueella on myös pylväs, johon Pafoksessa käynyt apostoli Paavali legendan mukaan sidottiin ruoskimista varten.

## Lähteet

## Aiheesta muualla
Pyhän Johannes Teologin katedraali

**Pyhän Johannes Teologin katedraali** () on ortodoksinen kirkko Nikosian kaupungissa Kyproksen saarella. Se on Kyproksen arkkihiippakunnan katedraali eli piispanistuin ja Kyproksen ortodoksisen kirkon pääpaikka.

Katedraali on rakennettu vuonna 1662 ja omistettu Johannes Teologille. Sen paikalla oli varhaisempi, 1300-luvulla rakennettu Pyhälle Johannekselle omistettu benediktiiniläisluostarin kirkko. Uusi kirkko säilyi luostarikäytössä, kunnes siitä tehtiin katedraalikirkko 1700-luvulla.

Katedraali sijaitsee Nikosian vanhassa kaupungissa eli kaupunginmuurien sisäpuolella Plateía Archiepiskópou Kyprianoú -aukiolla. Se on yksilaivainen ja suhteellisen pieni, ja edustaa frankkilais-bysanttilaista tyyliä. Kirkko on ulkopuolelta suhteellisen yksinkertainen, mikä on osmanivallan ajan perua, mutta koristeltu sisäpuolelta puukaiverruksin, kultauksin, seinämaalauksin ja ikonein. Katto on sisäpuolelta tynnyriholvattu. Kirkon vieressä sijaitsee Arkkipiispan palatsi.

Kirkko juhlii vuosittain 8. toukokuuta ja 26. syyskuuta.

## Lähteet

## Aiheesta muualla